Més de 3000 xiquets i xiquetes participen en la IX Festa de la Primavera
07/06/2004 18:52:00

# Més de 3000 xiquets i xiquetes participen en la IX Festa de la Primavera

*   07/06/2004 18:52:00
*   [Imprimir](#)
*   Compartir
*    https://www.alaquas.org/documento.asp?id\_do=9246

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9246%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%203000%20xiquets%20i%20xiquetes%20participen%20en%20la%20IX%20Festa%20de%20la%20Primavera)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9246/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9246/9246_Form_4.jpg)](https://www.alaquas.org/ficheros/documentos/2004/2/9246/9246_Form_10.jpg "<a href='https://www.alaquas.org/ficheros/documentos/2004/2/9246/9246_Form_10.jpg' target=_blank><i class='fa fa-external-link' aria-hidden='true'></i>.Més de 3000 xiquets i xiquetes participen en la IX Festa de la Primavera</a>")

Els veïns i veïnes d'Alaquàs van disfrutar d'un dia ple d'activitats en les que han col·laborat diferents centres escolars i associacions del poble

Més de 3.000 xiquetes i xiquets es van reunir en el parc de la Sequieta durant el matí del dissabte 5 de juny amb motiu de la celebració de la IX Festa de la Primavera, festa infantil que organitzada per l'Ajuntament d'Alaquàs compta, any rere any, amb la col·laboració dels centres escolars de la ciutat i nombroses associacions i entitats.

També l'Alcalde d'Alaquàs, Jorge Alarte, va visitar els diferents tallers de la Festa de la Primavera que s'organitzà amb tres espais d'activitats: l'espai infantil, amb activitats de titelles i teatre, tallers, maquillatge, regals, atraccions infantils; l'espai jove amb jocs esportius i exhibicions de _break-dance;_ i  l'espai solidari, on es va celebrar un el Gran Joc Solidari.

Tots els assistents, xiquets i xiquetes, joves, mares i pares van participar dels diferents tallers. La gran estrella de les activitats va ser el Joc Solidari en què van participar més de 350 xiquets de 5é i 6é dels col·legis d'Alaquàs: Madre Josefa Campos, Vila d'Alaquàs, González Gallarza, Bonavista, Sanchis Almiñano i Olivar I.

Aquest joc té com a objectiu prioritari sensibilitzar els xiquets, mitjançant jocs d'aventura, de coneixement i d'estratègia, per bé d'educar-los en un món més solidari. Els premis que van guanyar els grups participants seran destinats a diversos projectes d'ajuda i cooperació  dirigits especialment a la població infantil com ara crear i ampliar les zones de menjador, crear escoles o donar suport a xiquets i xiquetes treballadores, i una part també es destinarà a un servei local d'orientació i atenció d'immigrants d'Alaquàs.

En la festa es van donar a conèixer també els guanyadors del XXI Concurs de Literatura i Plàstica Infantil El Teuladí 2004, premis dels quals es lliuraran el dimarts 8 de juny a les 19 hores de la vesprada al Castell d'Alaquàs.

Seguidament, l'Alcalde d'Alaquàs va lliurar els xecs per valor de 1385.66 euros, aconseguits en el Gran Joc Solidari i que estaran destinats als projectes solidaris amb els que cooperen els diferents col·legis d'Alaquàs. Les ONG amb què es coopera són Fe i Alegria, Proyecto África, Ayudemos a un Niño,  ACOEC i CECCEA, UNICEF i SOADI .